**Tervetuloa mukaan Vantaan Voimisteluseuran kesäleirille!**    
   
Päiväleirien ohjatun toiminnan aika on klo 9-15. Ohjaajat ovat paikalla valvomassa klo 8.30-16. Lapset voivat kulkea leirille itsenäisesti tai vanhempien kanssa. Noudatathan leiriaikatauluja ja ilmoitathan mahdollisista vapaapäivistä/poissaoloista hyvissä ajoin. Kesäleireillä liikutaan monipuolisesti sisällä sekä ulkona. Leiriläiselle on hyvä varata sään mukaiset ulkoiluvaatteet sekä liikuntaan sopivat sisävaatteet. Lisäksi tulisi varata päähine, aurinkorasva, nimikoitu oma juomapullo sekä terveelliset eväät iltapäivään (esim. hedelmä, leipä). Päiväleiriläiset saavat lämpimän ruuan, joten mahdolliset ruoka-aineallergiat tulisi ilmoittaa erillisellä lomakkeella ilmoittautumisen yhteydessä. Leiripäivien aikana lapset eivät tarvitse puhelimia. Mahdolliset puhelimet tulisi säilyttää omassa repussa äänettömällä, päivän aikana tulleet viestit voi lukea ohjatun toiminnan jälkeen. Kiireellisissä asioissa vanhemmat voivat olla yhteydessä leirin vastuuohjaajaan. Tarkempi leirikohtainen ohjelma sekä vastuuohjaajan yhteystiedot ilmoitetaan viimeistään 1 viikko ennen leirin alkua. Kaikista leiriin liittyvistä asioista voi olla yhteydessä Vantaan Voimisteluseuran toimistoon, puhelin 040-7368990 tai s-posti toimisto@vantaanvoimisteluseura.fi .    
   
**Leirihintaan sisältyy leirituote** ja monipuolinen leiriohjaus. Jokaisella leirillä on kokenut vastuuohjaaja sekä apuohjaajia tarvittava määrä. Leiriläisiä ei ole vakuutettu seuran puolesta, joten suosittelemme omaa vapaa-ajan vakuutusta. Leirin aikana lapsista voidaan ottaa kuvia, joita käytetään seuran sosiaalisessa mediassa (mm. Facebook, Instagram) sekä tulevien kesäleirien markkinoinnissa, ilmoittautumisen yhteydessä täytetään valokuvauslupa-lomake.    
   
**Maksu ja peruutusehdot:**    
Leiri tulee maksaa viimeistään eräpäivänä ja viime tipassa ilmoittautuessa ennen leirin alkua.    
Varauksen voi peruuttaa eräpäivään mennessä ja jos leirin alkuun on yli 28 vrk toimistomaksun, 30€ hinnalla. Tämän jälkeen leirivaraus on sitova ja siitä muodostuu 100% maksu.    
Leirin voi peruuttaa tekemällä peruutusilmoituksen VVS:n toimistolle: sähköpostitse: toimisto@vantaanvoimisteluseura.fi    
Peruutuksen yhteydessä leirivarauksesta jo maksettu hinta palautetaan mahdollisten toimisto- tai peruutuskulujen vähentämisen jälkeen asiakkaan ilmoittamalle pankkitilille.    
Jos leirijakson alkuun on 28 vrk (4 vkoa) tai enemmän ja peruutus tehdään ennen laskun eräpäivää tai viimeistään eräpäivänä, peruutusmaksu on 30€.    
Ilmoittautuminen on sitova, kun leirin alkuun on 28 vrk tai vähemmän. Peruutuksesta veloitetaan tällöin peruutuskuluna 100% leirijakson hinnasta.    
Sairastapaukset: Leirijakson voi peruuttaa vielä ennen leirin alkua akuutin sairastapauksen vuoksi. Sairastapauksessa leirijaksosta maksettu hinta hyvitetään asiakkaalle vähennettynä 10€ pankkikuluilla. Maksun palautuksen edellytyksenä on lääkärintodistuksen toimittaminen VVS:n toimistolle. Lääkärin todistuksesta tulee käydä ilmi leirinaikainen este osallistumiselle. Tässäkin tapauksessa peruutusilmoitus tulee tehdä ennen leirin alkua.    
Leirin keskeytys: Joskus lapsen leiri keskeytyy, syynä voi olla esimerkiksi sairastuminen kesken leirin. Tällaisissa tilanteissa asiasta ilmoitetaan kotiin ja kotiväen täytyy hakea lapsi kotiin. Tällaisessa tai vastaavissa tilanteissa leirimaksua ei palauteta.

Iloisia leiripäiviä odotellessa!

Vantaan Voimisteluseura

VVS - Yhteisö, johon kuulun!